CELEX: 31992D0098
Language: el
Date: 1992-02-10 00:00:00
Title: 92/98/ΕΟΚ: Απόφαση του Συμβουλίου της 10ης Φεβρουαρίου 1992 για την τροποποίηση της απόφασης 90/218/ΕΟΚ σχετικά με τη διάθεση στην αγορά και τη χρήση της σωματοτροπίνης βοοειδών (BST)

Avis juridique important

|

31992D0098

92/98/ΕΟΚ: Απόφαση του Συμβουλίου της 10ης Φεβρουαρίου 1992 για την τροποποίηση της απόφασης 90/218/ΕΟΚ σχετικά με τη διάθεση στην αγορά και τη χρήση της σωματοτροπίνης βοοειδών (BST)  

Επίσημη Εφημερίδα αριθ. L 039 της 15/02/1992 σ. 0041 - 0041 Φινλανδική ειδική έκδοση: Κεφάλαιο 3 τόμος 40 σ. 0144  Σουηδική ειδική έκδοση: Κεφάλαιο 3 τόμος 40 σ. 0144 

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Φεβρουαρίου 1992  για την τροποποίηση της απόφασης 90/218/ΕΟΚ σχετικά με τη διάθεση στην αγορά και τη χρήση της σωματοτροπίνης βοοειδών (BST)  (92/98/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι με την απόφαση 90/218/ΕΟΚ (3) το Συμβούλιο ζήτησε από τα κράτη μέλη να απαγορεύσουν, μέχρι τις 31 Δεκεμβρίου 1991, τη χορήγηση στην επικράτειά τους, υπό οιαδήποτε μορφή, της σωματοτροπίνης βοοειδών στις αγελάδες γαλακτοπαραγωγής, δεδομένου ότι οι  συνέπειες και οι επιπτώσεις της χορήγησης του προϊόντος αυτού δεν ήταν ακόμη αρκετά γνωστές-  ότι η προθεσμία που είχε ταχθεί για τη μελέτη των εν λόγω συνεπειών και επιπτώσεων αποδείχθηκε πολύ μικρή- ότι οι έρευνες που πραγματοποιήθηκαν έχουν ολοκληρωθεί εν μέρει μόνο- ότι δεν υπάρχουν ακόμη επαρκώς αντιπροσωπευτικά αποτελέσματα, κυρίως από την  άποψη της υγείας και των καλών συνθηκών διαβίωσης των ζώων- ότι πρέπει, επομένως, να συνεχιστούν με εμπεριστατωμένο τρόπο οι μελέτες, προκειμένου να παρασχεθούν συμπληρωματικές πληροφορίες-  ότι πρέπει να μελετηθεί η δυνατότητα κοινής γραμμής δράσης των κυριοτέρων χωρών που ενδιαφέρονται για την παραγωγή, εξαγωγή και εισαγωγή γαλακτοκομικών προϊόντων- ότι πρέπει, τέλος, να μελετηθούν σε βάθος ορισμένες πτυχές του θέματος που αφορούν τη  συνοχή με τις κοινοτικές πολιτικές-  ότι, για να μην προδικασθεί το αποτέλεσμα των μελετών αυτών, θα πρέπει να παραταθεί η απαγόρευση της διάθεσης στην αγορά και της χορήγησης σωματοτροπίνης βοοειδών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 90/218/ΕΟΚ τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  "Άρθρο 1  Τα κράτη μέλη μεριμνούν ώστε να μην επιτρέπουν, μέχρι τις 31 Δεκεμβρίου 1993, στην επικράτειά τους τη διάθεση στην αγορά και τη χορήγηση σωματοτροπίνης βοοειδών στις αγελάδες γαλακτοπαραγωγής υπό οιαδήποτε μορφή."  2. Το άρθρο 4 αντικαθίσταται από το ακόλουθο κείμενο:  "Άρθρο 4  Η Επιτροπή υποβάλλει πριν από την 1η Ιουλίου 1993 έκθεση στο Ευρωπαϊκό Κοινοβούλιο και το Συμβούλιο σχετικά με την εξέλιξη της κατάστασης, συνοδευόμενη από προτάσεις σχετικά με το μεταγενέστερο καθεστώς. Το Συμβούλιο αποφασίζει το αργότερο τις 31  Δεκεμβρίου 1993 σχετικά με τις προτάσεις αυτές."  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 10 Φεβρουαρίου 1992. Για το Συμβούλιο  Ο Πρόεδρος  Arlindo MARQUES CUNHA   (1) ΕΕ αριθ. C 24 της 31. 1. 1992, σ. 9. (2) Γνώμη που διατυπώθηκε στις 17 Ιανουαρίου 1992 (δεν έχει ακόμη δημοσιευθεί στην Επίσημη Εφημερίδα). (3) ΕΕ αριθ. L 116 της 8. 5. 1990, σ. 27. Απόφαση που τροποποιήθηκε από την απόφαση 91/61/ΕΟΚ (ΕΕ  αριθ. L 37 της 9. 2. 1991, σ. 39.